Madagascar, denmisɛn caman bɛ ka kalanso bila ka taa garibouya kɛ, baloko dɛsɛ kama
24 janvier 2021 à 12h10
PAM Ko ni dɛmɛmakɛ teliyala, a be kɛ tiɲɛni ye. Kadakan u ka jateminɛw ya jira ko baloko dɛsɛ bɛna juguya kɔsɔbɛ. Ja jugu faralen koronabana kan o bɛɛ bɛ ka dɔfara Madagascar woroduguyanfan jamanadenw ka degun kan.
O de kama diɲɛ tɔnba bolofara min ka baara ɲɛsilendon Ja ni kɔnŋɔ kɛli ma. A ye weele-weele kan da kɛ, yasa ka se ka ''Euro'' wari miliyɔn 30 faraɲɔngɔn kan teliyala. Dɛmɛ kɛrɛnkɛrɛnlen ka se ka ta ka ɲɛsin mɔgɔ miliyɔn kelen ni waabisaba ni duuru ma Madagascar jamana kɔnɔ.
PAM ko fana Madagascar woroduguyafana kɛmɛ-kɛmɛ sarala mɔgɔ bisaba ni duuru de ka balo ko ka gɛlɛn.
Wa ko fana, nin fosi ma kɛ san 2021 bɛ sɔn ka juguya katɛmɛ kɔrɔlen kan. Koronabana fana bɛ ka kɛ sababu ye ka mɔgɔ caman ka baaraw tiɲɛ.
O baara minnu tun ba to dɔw tun bɛ se u yɛrɛ kɔrɔ dɔni, nka sisan ulu bɛɛ bɛ jate dɛsɛ bagatɔw de fɛ.
Moumini Ouaedraogo PAM ka lasigiden min bɛ Madagascar ale yɛrɛ ya sɛmɛntiya kafɔ ko
"Mɔgɔ dɔw bɛ ka tomi ɲagaminen bɔgɔnila, u b'o de dun sisan ka sabu kɛ baloko dɛsɛ ye. Denmisɛn caman bɛ ka kalanso bila ka taa garibouya kɛ".
PAM yɛrɛ bɛ ka dɛmɛdon kɛ sisan mɔgɔ ba kɛmɛ duuru de ma jamana in kɔnɔ, nka PAM ko a le kelen tɛ se.
RFI
Voir aussi
Commentaires(0)
Vous devez être connecté pour commenter
Se connecter Inscription
Se connecter Inscription
bam_Latn fra_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn epo_Latn fra_Latn fra_Latn fra_Latn fra_Latn fra_Latn